**Udkast**

**til**

**ændring af bekendtgørelse om hvileperiode og fridøgn m.v.**

**§ 1**

I bekendtgørelse nr. 324 af 23. maj 2002 om hvileperiode og fridøgn m.v., som ændret ved bekendtgørelse nr. 611 af 25. juni 2003, foretages følgende ændringer:

**1.** I *§ 2, stk. 1,* ændres ”rådsforordning nr. 3820/85 (EØF) af 20. december 1985 om harmonisering af visse bestemmelser på det sociale område inden for vejtransport, med senere ændringer, jf. Arbejdsministeriets bekendtgørelse nr. 1018 af 15. december 1993 om arbejderbeskyttelse i vejtransport.” til: ”rådsforordning nr. 561/2006 (EF) af 15. marts 2006 om harmonisering af visse sociale bestemmelser inden for vejtransport jf. Transportministeriets bekendtgørelse om køre-og hviletidsbestemmelser i vejtransport.”.

**2.** I *§ 5, 2. pkt.,* ændres: ”noteres i tilsynsbogen eller anden tilsvarende dokumentation” til: ”dokumenteres skriftligt”.

**3.** *§ 6* affattes således:

”**§ 6.** Under hensyntagen til arbejdsmiljølovens § 38 finder §§ 3 og 4 ikke anvendelse, hvis arbejdstidens længde som følge af særlige træk ved det udførte arbejde ikke måles eller fastsættes på forhånd, eller hvis de ansatte selv kan fastsætte den, når der er tale om ansatte, der kan træffe selvstændige beslutninger eller som har ledelsesmæssige funktioner.”

**4.** I § *12, 1. pkt.,* ændres ”7-10” til: ”7-9” og ”eller fridøgn” ændres til: ”i umiddelbar forlængelse af arbejdet”.

**5.** I *§ 12* indsættes som nyt stykke 2:

*”Stk. 2.* I tilfælde af fravigelse efter §§ 5, 7 og 10 skal der ydes tilsvarende kompenserende fridøgn.”.

**6.** *§ 12, 2. pkt.* indsættes som § 12, stk. 3.

**7.** I *§ 16, stk. 1,* indsættes efter”hvileperiode”: ”med mindre rådighedstjenesten har en sådan karakter, at formålet med hvileperioden forspildes”.

**8.** I *§ 18, 1. pkt*., udgår ”og § 17”og ”eller fridøgn” ændres til: ”i umiddelbar forlængelse af afslutningen af det sidste arbejde”.

**9.** I *§ 18* indsættes som nyt stykke 2:

*”Stk. 2.* I tilfælde af fravigelse efter § 17 skal der ydes tilsvarende kompenserende fridøgn.”.

**10.** *§ 18, 2. pkt.* indsættes som § 18, stk. 3.

**11.** I *§ 19, stk. 2,* udgår: ”, og at hvileperioden kan ligge i rådighedstjenestetiden”.

**12.** I *§ 24, stk. 2,* ændres: ”noteres i virksomhedens tilsynsbog” til: ”dokumenteres skriftligt”.

**13.** I *§ 27, 1. pkt*. ændres ”19-23” til: ”19 og 21-23” og ”eller fridøgn” ændres til: ”i umiddelbar forlængelse af arbejdet”.

**14.** I *§ 27* indsættes som nyt stykke 2:

*”Stk. 2.* I tilfælde af fravigelse efter §§ 20-23 skal der ydes tilsvarende kompenserende fridøgn.”.

**15.** *§ 27, 2. pkt.* indsættes som § 27, stk. 3.

**16.** I *§ 32, stk.1, 1. pkt*. ændres ”28-31” til: ”28 og 30” og ”eller fridøgn” ændres til: ”i umiddelbar forlængelse af arbejdet”.

**17.** I *§ 32* indsættes som nyt stykke 2:

*”Stk. 2.* I tilfælde af fravigelse efter §§ 29 og 31 skal der ydes tilsvarende kompenserende fridøgn.”.

**18.** *§ 32, stk. 1, 2. pkt.* indsættes som § 27, stk. 3.

Stk. 2 bliver herefter stk. 4.

**19.** I *§ 32, stk. 2*, som bliver stk. 4, indsættes efter ”efter stk. 1”: ”og stk. 3”.

**20.** I *§ 33,* ændres: ”93/104/EF” til:”2003/88/EF”.

**21.** *Noten* affattes således:

**Note:** Bekendtgørelsen indeholder bestemmelser, der gennemfører visse bestemmelser i Europa-Parlamentets og Rådets direktiv nr. 2003/88/EF af 4. november 2003 om visse aspekter i forbindelse med tilrettelæggelse af arbejdstiden, EU-Tidende 2003, L 299, side 9.

**§ 2**

Bekendtgørelsen træder i kraft den 1. juli 2024.

Beskæftigelsesministeriet, den xx.yy 2024

Ane Halsboe-Jørgensen

/Josina Moltesen